FIFAren Kluben arteko Munduko Kopa

FIFAren Kluben arteko Munduko Kopa (ingelesez FIFA Club World Cup), Kluben Mundiala izenaz ezagunagoa, munduko futbol txapelketa gorena da. Bertan FIFA osatzen duten sei federazioetako txapeldunek hartzen dute parte. Europako taldeak izan dira garaipen gehien lortu dituztenak.

Historia 

Kontinente arteko Futbol Koparen ondorengo txapelketa da. Oraindik bi federazio nagusiak UEFA (Europa) eta CONMEBOL (Hego Amerika) badira ere, federazio guztietako txapeldunek parte hartzea erabaki zen.

2000 urtean egin zen lehenengo ekitaldia, Brasilen. Bi talde brasildarren artean jokatu zen finala, azkenik SC Corinthiansek irabazi zuena. Europar taldeen artean ordea ez zuen interes handirik piztu. 2001ean Espainian bigarren ekitaldia egitea pentsatu zen baina ez zen aurrera eraman.

2005ean berrekin zitzaion txapelketari Japonian, ordurarteko Kontinente arteko Kopa jokatzen zen tokian. Lehenengo lau ekitaldiak bertan jokatu ziren eta hurrengo biak Arabiar Emirerri Batuetan. 2011 eta 2012ko txapelketak berriz ere Japonian jokatu ziren. 2013koak Marokon izan du egoitza eta 2014koa ere bertan egitea aurrikusita dago.

Lehenengo hiru ekitaldietan hego amerikarrak nagusitu dira, zehatzago esateko brasildarrak. Hurrengo bost ekitaldietan europarrek lortu dute txapelketa irabaztea. Gehienetan finala Hego Amerikako eta Europako txapeldunen artean jokatzen bada ere, bi talde afrikar izan dira finalean, 2010an Tout Puissant Mazembe talde kongotarra, eta 2013an Raja Casablanca marokoarra. 2016an Japoniako talde bat eta 2018an antolatzailea zen Arabiar Emirerrietako talde bat izan dira finalean.

Parte hartzaileak 
Honako lehiaketa hauetako txapeldunek hartzen dute parte:
 Afrikako Txapeldunen Liga
 Asiako Txapeldunen Liga
 CONCACAF Txapeldunen Liga (Ipar eta Erdi Amerika)
 Libertadores Kopa (Hego Amerika)
 Ozeaniako Txapeldunen Liga
 UEFAko Txapeldunen Liga (Europa)
2007tik aurrera antolatzailea den herrialdeko ligako txapeldunak ere hartzen du parte.

Podiuma

Palmaresa 

 (luz), luzapenean.
 (pen), penalti jaurtiketak.

Garaipenak

Klubeka

Herrialdeka

Konfederazioka

Ikus, gainera 

 Kontinente arteko Futbol Kopa
 Munduko txapeldun izandako futbol klubak

Kanpo estekak 

Futbol txapelketak